钦定古今图书集成/方舆汇编/职方典/第1148卷 > 《郢州白雪楼》宋·梅询
## 钦定古今图书集成/方舆汇编/职方典/第1148卷 > 《郢州白雪楼》宋·梅询

“楚之襄王问宋玉，玉峕对以郢中歌。歌为《白雪阳春
曲》，始唱千人和，再唱百人逐。”至此和者才数人，乃知
高调难随俗。后来感慨起危楼，足接浮云声出屋。曲
中古意世应希，惆怅鲲鱼盂诸宿。楼倾瓦覆春又春，
酒泻琉璃烹锦鳞。青山绕槛看不尽，眼穿荡桨石城
人。昔人一去不知处，寒花雨敛自生嚬。今闻太守新
梁栋，试选清喉可动尘。